333. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Α-33824/2683 της 30 Σεπτ.-8 Οκτ.2004 (ΦΕΚ Β΄1514) Προσαρμογή της ελληνικής νομοθεσίας προς τις διατάξεις των οδηγιών 1999/37/ΕΚ του Συμβουλίου της 29ης Απριλίου 1999 (τεύχος Ε.Ε. αρ. L138/1-6-1999, σελ 57- 65) και 2003/127/ΕΚ της Επιτροπής της 23ης Δεκεμβρίου 2003 που τροποποιεί την οδηγία 1999/37/ΕΚ του Συμβουλίου σχετικά με τα έγγραφα κυκλοφορίας οχημάτων.  Έχοντας υπόψη: 1. Τις διατάξεις: α) του άρθρου 88 του Κώδικα Οδικής Κυκλοφορίας, που κυρώθηκε με τον Ν. 2696/1999 (Α΄ 57), β) των άρθρων 1 παρ. 1, 2 και 3 του N. 1338/1983 (Α΄ 34) «Εφαρμογή του κοινοτικού δικαίου» όπως τροποποιήθηκε με το άρθρο 6 του N. 1440/1984 (Α΄ 70) και το άρθρο 65 του N. 1892/1990 (Α΄ 101) «Για τον εκσυγχρονισμό και την ανάπτυξη και άλλες διατάξεις» γ) του άρθρου 29Α του N.1558/1985 (Α΄ 137) «Κυβέρνηση και κυβερνητικά όργανα», όπως σε αυτό προστέθηκε το άρθρο 27 του Ν. 2081/1992 (Α΄154) και αντικαταστάθηκε με την παράγραφο 2α του άρθρου 1 του Ν.2469/1997 (Α΄ 38). 2. Την ανάγκη προσαρμογής της ελληνικής νομοθεσίας προς τις διατάξεις των οδηγιών 1999/37/ΕΚ του Συμβουλίου της 29ης Απριλίου 1999 (τεύχος Ε.Ε. αρ. L138/ 1.6.1999, σελ. 57 - 65) και 2003/127/ΕΚ της Επιτροπής της 23ης Δεκεμβρίου 2003 που τροποποιεί την οδηγία 199/37/ΕΚ του Συμβουλίου σχετικά με τα έγγραφα κυκλοφορίας οχημάτων. 3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: Σελ. 208,9690 Τεύχος-Σελ. ΑΡΘΡΟ 1 Η παρούσα απόφαση αφορά στην μορφή και στο περιεχόμενο των αδειών κυκλοφορίας των οχημάτων που εκδίδονται στην Ελλάδα. ΑΡΘΡΟ 2 Για τους σκοπούς  της παρούσας απόφασης, νοείται ως α) όχημα: κάθε όχημα σύμφωνα με τον ορισμό του άρθρου 2 της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση των οχημάτων με κινητήρα και των ρυμουλκούμενων τους (ενσωματώθηκε με το Π.Δ. 431/1983 Α~ 160) όπως τροποποιήθηκε από την οδηγία 98/14/ΕΚ της Επιτροπής, (ενσωματώθηκε με την κοινή υπουργική απόφαση 1386/74/1998 Β~ 86) καθώς και του άρθρου 1 της οδηγίας 92/61/ΕΟΚ του Συμβουλίου, της 30ής Ιουνίου 1992, περί εγκρίσεως των δικύκλων ή τρίκυκλων οχημάτων με κινητήρα ( ενσωματώθηκε με την κοινή υπουργική απόφαση 21090/1874/1993 Β~ 428) όπως τροποποιήθηκε από την πράξη προσχώρησης του 1994. 21.Ε.α.332-333 Γενικά περί κυκλοφορίας αυτοκινήτων β) έκδοση άδειας κυκλοφορίας: η διοικητική άδεια οδικής κυκλοφορίας οχήματος, που περιλαμβάνει τα στοιχεία αναγνώρισής του και τη χορήγηση αύξοντος αριθμού, ο οποίος καλείται αριθμός κυκλοφορίας. γ) άδεια κυκλοφορίας: το έγγραφο με το οποίο πιστοποιείται ότι έχει εκδοθεί άδεια κυκλοφορίας για το όχημα σε ένα κράτος μέλος. δ) κάτοχος άδειας κυκλοφορίας: το πρόσωπο στο όνομα του οποίου έχει εκδοθεί άδεια κυκλοφορίας για όχημα. ΑΡΘΡΟ 3  1. Οι άδειες κυκλοφορίας των οχημάτων τα οποία υπόκεινται σε έκδοση άδειας κυκλοφορίας σύμφωνα με την ελληνική νομοθεσία  πρέπει να πληρούν τα οριζόμενα στα παραρτήματα  της παρούσας απόφασης. 2. Τα στοιχεία που περιέχονται στην άδεια κυκλοφορίας σύμφωνα με τα ανωτέρω παραρτήματα συμβολίζονται με τους κωδικούς που ορίζονται στο παράρτημα ΙΙ της παρούσας. 3. Σε περίπτωση έκδοσης νέας άδειας κυκλοφορίας για κάποιο όχημα, για το οποίο είχε εκδοθεί άδεια κυκλοφορίας πριν από τη θέση σε εφαρμογή της   παρούσας απόφασης, χρησιμοποιείται έντυπο άδειας σύμφωνο με τα υποδείγματα των παραρτημάτων της παρούσας απόφασης, στο οποίο συμπληρώνονται οι κωδικοί για τους  οποίους  υπάρχουν τα απαιτούμενα στοιχεία. ΑΡΘΡΟ  4 Για τους σκοπούς της παρούσας απόφασης, η άδεια κυκλοφορίας που έχει εκδοθεί από ένα κράτος μέλος αναγνωρίζεται στην Ελλάδα για την αναγνώριση του οχήματος κατά τη  διεθνή κυκλοφορία ή για την έκδοση νέας άδειας κυκλοφορίας στην Ελλάδα. «Όπου στην παρούσα απόφαση γίνεται αναφορά σε κράτος μέλος νοείται ως αναφορά σε κάποιο από τα κράτη μέλη της Ευρωπαϊκής Ένωσης και του Ευρωπαϊκού Οικονομικού Χώρου (Ε.Ο.Χ.) πλην Ελβετίας. Τα διακριτικά σήματα των κρατών μελών της Ευρωπαϊκής Ένωσης και του Ε.Ο.Χ. πλην Ελβετίας εμφανίζονται στο παράρτημα V της παρούσας απόφασης.» Το μέσα σε «» εδάφιο προστέθηκε με το άρθρ.2 της με αριθ.71433/7432/14-31 Δεκ.2007 (ΦΕΚ Β΄2445), όμοιας απόφασης, με έναρξη ισχύος από 1-1-2007. ΑΡΘΡΟ  5 1. Για τους σκοπούς της αναγνώρισης οχήματος κατά την οδική κυκλοφορία, απαιτείται να φέρει  ο οδηγός  άδεια κυκλοφορίας σύμφωνη με την παρούσα απόφαση. Σε περίπτωση οχήματος του οποίου η άδεια κυκλοφορίας έχει εκδοθεί σε άλλο κράτος μέλος και περιλαμβάνει μέρος Ι και ΙΙ, σύμφωνα με την οδηγία 1999/37/ΕΚ απαιτείται να φέρει ο οδηγός το μέρος Ι. 2. Προκειμένου για την έκδοση στην Ελλάδα νέας άδειας κυκλοφορίας οχήματος, για το οποίο είχε εκδοθεί προηγουμένως άδεια κυκλοφορίας σε άλλο κράτος μέλος, απαιτείται οπωσδήποτε η παράδοση  στις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων  του μέρους Ι της προηγούμενης άδειας κυκλοφορίας, καθώς και του μέρους ΙΙ εφόσον είχε εκδοθεί. Οι Υπηρεσίες Μεταφορών και Επικοινωνιών των Νομαρχιακών Αυ-τοδιοικήσεων αποσύρουν το ή τα παραδιδόμενα μέρη της προηγούμενης άδειας κυκλοφορίας και το (τα) φυλάσσουν έξι μήνες τουλάχιστον. Ενημερώνουν σχετικά, εντός δύο μηνών, τις αρχές του κράτους μέλους που την είχαν εκδώσει και την επιστρέφουν στις αρχές αυτές, εάν αυτό ζητηθεί, εντός έξι μηνών από την απόσυρση. 3. Όταν η άδεια κυκλοφορίας αποτελείται από τα μέρη I και  II αλλά το μέρος II λείπει, οι Υπηρεσίες Μεταφορών και Επικοινωνιών των Νομαρχιακών Αυτοδιοικήσεων στις οποίες ζητήθηκε η νέα έκδοση άδειας δύνανται, σε εξαιρετικές περιπτώσεις, να εκδώσουν εκ νέου άδεια για το όχημα, μόνον όμως αφού θα έχουν λάβει, εγγράφως ή δια της ηλεκτρονικής οδού, επιβεβαίωση από τις αρμόδιες αρχές του κράτους μέλους, στο οποίο είχε προηγουμένως εκδοθεί άδεια κυκλοφορίας για το όχημα, σύμφωνα με την οποία ο αιτών έχει δικαίωμα να λάβει νέα άδεια κυκλοφορίας για το όχημα σε άλλο κράτος μέλος. 4. Για την ορθή εφαρμογή των ισχυουσών διατάξεων στους νέους όρους (ορισμούς - έννοιες) που αναφέρονται στη νέα άδεια κυκλοφορίας που καθιερώνεται με την παρούσα, από ισχύος της εφαρμόζονται τα παρακάτω: α) Όπου στις ισχύουσες διατάξεις αναφέρεται ο όρος βάρος με χρησιμοποιούμενη μονάδα μέτρησης το kg (ή πολλαπλάσια ή υποπολλαπλάσια αυτού) χρησιμοποιείται πλέον ο όρος μάζα με μονάδα μέτρησης το kg. β) Όπου στις ισχύουσες διατάξεις συμπεριλαμβάνεται ως συνθετικό ορισμού ο όρος βάρος (όπως μέγιστο επιτρεπόμενο βάρος) με χρησιμοποιούμενη μονάδα μέτρησης το kg (ή πολλαπλάσια ή υποπολλαπλάσια αυτού) χρησιμοποιείται πλέον ο ίδιος ορισμός αντικαθιστώντας τη λέξη βάρος με τη λέξη μάζα (όπως μέγιστη επιτρεπόμενη μάζα). γ) Ειδικότερα αντικαθίστανται οι παρακάτω ορισμοί: αα) «Απόβαρο» με τον ορισμό «Μάζα του οχήματος εν κυκλοφορία» (ΜΟΚ). ββ) «Έλξη» με τον ορισμό «Ρυμουλκούμενη μάζα». (Μετά τη σελ. 208,9690) Σελ. 208,9691 Τεύχος-Σελ. Γενικά περί κυκλοφορίας αυτοκινήτων 21.Ε.α.333 ΑΡΘΡΟ 6 Προσαρτώνται στην παρούσα απόφαση, ως αναπόσπαστο μέρος αυτής, τα παρακάτω παραρτήματα: ΠΑΡΑΡΤΗΜΑ  ΠΡΟΔΙΑΓΡΑΦΕΣ ΕΝΤΥΠΟΥ Α. ΕΝΤΥΠΟ ΑΔΕΙΑΣ 1. Οι εξωτερικές διαστάσεις του εντύπου της άδειας κυκλοφορίας, είναι πριν διπλωθεί 240 Χ 142 χιλιοστά του μέτρου (mm) και όταν διπλωθεί έχει 80 Χ 142 χιλιοστά του μέτρου (mm). 2. Το έντυπο φέρει πίκμαση (τσάκισμα) ώστε να διπλώνει ευχερώς και να καταλήγει (μετά το δίπλωμα) σε σχήμα διαστάσεων 80 Χ 142 χιλιοστά του μέτρου (mm). 3. Κάθε έντυπο να φέρει αρίθμηση στο κάτω μέρος της σελίδας 3, με τον αριθμό του εντύπου, αρχίζοντας από το 0.000.001, δηλαδή 0.000.001, 0.000.002 κ.ο.κ. 4. Η άδεια κυκλοφορίας αποτελείται από δύο όψεις την Α και Β. Κάθε όψη αποτελείται από τρεις σελίδες την 1η, την 2η και την 3η. Στην 3η σελίδα της Α όψης, αναγράφονται  ο τίτλος της εκδούσας Υπηρεσίας  και ο αριθμός κυκλοφορίας, κωδικός (Α).   Β. ΕΙΔΙΚΕΣ ΠΡΟΔΙΑΓΡΑΦΕΣ ΧΑΡΤΙΟΥ ΕΚΤΥΠΩΣΗΣ ΤΟΥ ΕΝΤΥΠΟΥ 1. Χρώμα λαχανί.   2. Συνθετικό χαρτί υψηλής περιεκτικότητας σε συνθετικές ίνες και συνθετικά υλικά σύνδεσης, ώστε να είναι αναλλοίωτο και ανθεκτικό, κυρίως στις αναδιπλώσεις (στραπατσάρισμα).  3. Το συνολικό ποσό των ινών δεν πρέπει να είναι μικρότερο του 50% του βάρους του έτοιμου προϊόντος.  4. Να παρέχει τη μεγαλύτερη δυνατή ασφάλεια απέναντι σε οποιαδήποτε πλαστογράφηση. Για το σκοπό αυτό πρέπει: α) Να φέρει ενσωματωμένη υδατογράφιση με την ένδειξη κεφαλαίων γραμμάτων «ΕΛΛΗΝΙΚΗ ΔΗΜΟΚΡΑΤΙΑ», που να είναι ορατή με το διερχόμενο απ' αυτό φως. β) Στη μάζα του χαρτιού να περιέχονται φθορίζουσες έγχρωμες ίνες, από δύο ή τρεις χρωματισμούς (ερυθρές, μπλε και κίτρινες) και σε ποσοστό τουλάχιστον 0,10% του συνολικού ποσού των ινών του χαρτιού, ορατές μόνο με υπεριώδεις ακτίνες. γ) Να είναι και από τις δύο πλευρές επιστρωμένες με υλικό που να δίνει τον χαρακτήρα του ματ, χρώματος λαχανί.  Σελ. 208,9692 Τεύχος-Σελ. 5. Να είναι ευχερής η αμφίπλευρη εκτύπωση σε αυτό των διαφόρων στοιχείων της άδειας κυκλοφορίας. Για το σκοπό αυτό πρέπει να έχει επιφάνεια με μεγάλη απορροφητικότητα και να εξασφαλίζει τησυγκράτηση των εκτυπωτικών, όπως μελάνης γραφής, μελάνης διαρκείας, χρώματα σφραγίδας, μελανοταινίας γραφομηχανής, μελανοταινίας Υ.Η. κ.λ.π. Η απορροφητικότητα να είναι τόσο βαθιά ώστε, για να σβηστεί το αναγραφέν στοιχείο να χρειάζεται βαθιά και επομένως ορατή απόξυση του υλικού. 6. Να αντέχει στην κακομεταχείριση, όπως συνεχείς πτυχώσεις (στραπατσαρίσματα), σχίσιμο, κ.λ.π. Γι' αυτό πρέπει: α) Το βάρος του, μετρούμενο κατά ΕΛΟΤ ΕΝ ISO 536 και 3039, να είναι 200 γρμ/Μ2, με επιτρεπτή απόκλιση ±  5γρμ/Μ2. β) Η αντοχή του σε εφελκυσμό κατά ΕΛΟΤ ΕΝ ISO 1924 (2ο μέρος) και ISO 3781, να μην είναι μικρότερη από 90Ν σε εφελκυσμό προς την κατεύθυνση της μηχανής και των 60Ν σε εφελκυσμό προς την εγκάρσια κατεύθυνση.  γ) Η αντοχή στο σχίσιμο κατά ΕΛΟΤ ΕΝ ISO 1974, να μην είναι μικρότερη των 4000mΝ προς την κατεύθυνση της μηχανής και των 4500mΝ προς την εγκάρσια κατεύθυνση.  21.Ε.α.333 Γενικά περί κυκλοφορίας αυτοκινήτων δ) Η αντοχή του σε διάτρηση κατά ISO 2758, να μην είναι μικρότερη των 550 Κρα.  ε) Η αντοχή του σε συνεχείς πτυχώσεις κατά  ISO 5626  να μην είναι μικρότερη των 40.000 προς την κατεύθυνση της μηχανής και των 20.000 προς την εγκάρσια κατεύθυνση.  στ) Η επιμήκυνση σε θραύση προς την κατεύθυνση της μηχανής κατά ΕΛΟΤ ΕΝ ISO 1924 (2ο μέρος) και ISO 3781, να είναι 10% και προς την εγκάρσια κατεύθυνση 17%.  7. Οι ίνες κατά ISO 9184-1,2,3, να αποτελούνται από κυτταρίνη RAYON συνθετικές ίνες του τύπου «RES» ή «ΡΑ». 8. Να είναι ποτισμένο με ανθεκτικά στη γήρανση συνθετικά μέσα. 9. Την προσφορά πρέπει να συνοδεύει δείγμα του χαρτιού που θα προσφερθεί, με μία υδατογράφιση (για την περίπτωση δείγματος) οποιουδήποτε περιεχομένου. 10. Η κατασκευή και η σύνθεση του υλικού του χαρτιού, πρέπει να γίνουν σύμφωνα με τις συνήθεις προδιαγραφές ασφαλείας. 11. Οι γραμμές που διαχωρίζουν τους κωδικούς στην 1η, 2η και 3η σελίδα της Α όψης και στην 1η σελίδα της Β όψης θα πρέπει να γίνουν σε ποιο σκούρα απόχρωση του χρώματος λαχανί. (Ακολουθούν Παραρτήματα) Για την αντικατάσταση του Παραρτήματος ΙΙΙ, βλ. άρθρ.2 της με αριθ.71433/7432/14-31 Δεκ.2007 (ΦΕΚ Β΄2445), όμοιας απόφασης, με έναρξη ισχύος από 1-1-2007. ΑΡΘΡΟ 7 Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 